**ZAPISNIK**

s 8. HITNE sjednice Zapovjedništva Vatrogasne zajednice grada Samobora održane 17. ožujka 2020. godine u prostorijama Vatrogasne zajednice grada Samobora.

Početak sastanka 19:05 sati.

Sastanak je sazvan pismenim putem i sa predloženim dnevnim redom.

Prisutni članovi zapovjedništva: Mladen Žitković, Dubravko Matijaščić, Davor Domin, Ivan Šeper i Božo Planinčić

Na sjednici još prisutan: Renato Hribar – tajnik VZG Samobor

Zapovjednik Mladen Žitković otvorio je sjednicu, pozdravio sve prisutne i predložio je slijedeći;

**DNEVNI RED**

1. Usvajanje zapisnika s 7. sjednice Zapovjedništva Vatrogasne zajednice grada Samobora
2. Aktualno stanje vezano uz korona virus
3. Pitanja i prijedlozi

***Izmjena i dopuna dnevnog reda nije bilo te je jednoglasno usvojen.***

**AD. 1. Usvajanje zapisnika sa 7. Sjednice Zapovjedništva Vatrogasne zajednice grada Samobora**

Izmjena i dopuna nije bilo.

***Jednoglasno, je usvojen zapisnik sa 7. Sjednice zapovjedništva VZG Samobor.***

**AD. 2. Aktualno stanje vezano uz korona virus**

Mladen Žitković, 14. ožujka održan je Stožer zapovjedništva Vatrogasne zajednice Zagrebačke županije na kojemu se raspravljalo o aktualnom stanju vezanom uz korona virus na području Zagrebačke županije na kojemu su donijeti zaključci koje imate u materijalima. Na sjednici se raspravljalo i o pomoći medicinskoj službi u prijevozu osoba u izolaciju ili samoizolaciju temeljem toga poslan je dopis članicama Zajednice da se prijave za prijevoz s kombi vozilom i vozačima.

Do sada su se prijavili DVD Samobor a vozače će prijaviti tokom sutrašnjeg dana i DVD Molvice s vozačem Filip Hudi.

Mladen Žitković, S obzirom na trenutačnu situaciju vezanu uz korona virus i njegovo širenje, Hrvatska vatrogasna zajednica izdala je preporuku da se sva javna okupljanja u organizaciji vatrogasnih subjekata odgode do danjega. Navedena se preporuka odnosi na organiziranje skupština, vježbi, natjecanja, stručnih skupova i seminara.

Mladen Žitković, u materijalima ste primili i postupanje vatrogasaca za vrijeme trajanja koronavirusa te naputak o ponašanju kod pojave koronavirusa.

Mladen Žitković, danas smo primili odluku o provođenju aktivnosti i stavljanju vatrogasnog sustava na ispomoć stožeru civilne zaštite Zagrebačke županije vezanu uz pomoć medicinskoj službi za prijevoz osoba u izolaciju ili samoizolaciju. Vatrogasni vozači biti će opremljeni adekvatnom zaštitnom opremom tipa FF-P2 ili FF-P3 i dezinfekcijskim sredstvom. Kombi vozila biti će djelomično preuređena na taj način da se iza prvog reda sjedala napravi fizička barijera od alublonda ili pleksiglasa. Nakon završenog prijevoza kombi vozilo ide na dezinfekciju na unaprijed određenu lokaciju. Problem je nabave dezinfekcijskih sredstva, zaštitnih maska i rukavica. Pratite stranice ravnateljstva civilne zaštite i Hrvatske vatrogasne zajednice. Što mislite o tome?

***Svi članovi zapovjedništva slažu se s navedenim prijedlozima.***

Davor Domin, mene zanima kod prijevoza osoba da se zna: koju osobu se vozi, gdje se vozi i gdje je prostor za dezinfekciju.

Mladen Žitković, nalog za prijevoz izdati će stožer civilne zaštite Zagrebačke županije i oni bi trebali navesti koga, gdje se vozi osoba. Morati ćemo napraviti i plan u koliko dođe do prekida rada u Javnoj vatrogasnoj postrojbi Grada Samobora, već postoji Pang/PUi gdje je navedena koja društva djeluju na kojem području.

Dubravko Matijaščić, trebalo bi pripremiti društva za takav scenarij dok ne bude kasno. Što je s osobama koji rad, kako će se to regulirati?

Mladen Žitković, nadamo se da neće doći do toga a u koliko dođe postoji mogućnost mobilizacije od strane Države.

**Zaključak:**

Članovi zapovjedništva slažu se da se Vatrogasna zajednica grada Samobora uključi u prijevoz osoba u izolaciju ili samoizolaciju s kombi vozilima DVD-a Samobor i DVD-a Molvice s vozačima.

**AD. 3. Pitanja i prijedlozi**

Rasprave nije bilo.

Zapovjednik Mladen Žitković, zahvalio se svima na suradnji i zaključio je sjednicu u 19:50 sati.

**ZAPISNIČAR ZAPOVJEDNIK**

Renato Hribar , v.r. Mladen Žitković, dipl. ing.,v.r.

***zapisnik pod brojem: 200316\_001***